भोपाल-उज्जैन पैसेंजर में आतंकी हमला, अमोनियम नाइट्रेट से धमाके, 10 घायल
धमाके के दो मिनट पहले उतरकर भागे थे चार लोग
आंखों देखी
धुएं से भरे कोच में मची चीख-पुकार, छत पर दो इंच का सुराख
वारदात के बाद पिपरिया से तीन संदिग्ध अरेस्ट
इनपुट के बाद एटीएस की एक आतंकी से मुठभेड़, पांच घंटे बाद मार गिराया
...उधर, लखनऊ में
पकड़े गए तीनों लोगों के पास मिले ट्रेन के िटकट और धमाके के वीडियो, पूछताछ जारी
इंदौर-पटना हादसे के बाद एक और ट्रेन को आतंकियों ने बनाया निशाना
भास्कर न्यूज | भोपाल/कालापीपल/सीहोर/ होशंगाबाद/उज्जैन/लखनऊ
नवंबर में इंदौर-पटना एक्सप्रेस के बाद आतंकियों ने मंगलवार को भोपाल-उज्जैन पैसेंजर ट्रेन को निशाना बनाया। सुबह उज्जैन जाते वक्त इसके जनरल कोच में एक-एक कर दो ब्लास्ट हुए। तेज धमाके से कोच के कांच टूट गए। छत पर दो इंच का सुराख हो गया। घटना में 10 लोग घायल हुए हैं। इनमें से 6 को कालापीपल और 4 को भोपाल के अस्पताल में भर्ती कराया गया है। सूचना मिलते ही डीजीपी समेत भोपाल से आला अफसर मौके पर पहुंचे। आईजी लॉ एंड ऑर्डर मकरंद देउस्कर ने आतंकी घटना की पुष्टि की है। विस्फोट में अमोनियम नाइट्रेट के इस्तेमाल की बात सामने आई है। घटना के बाद पुलिस ने पिपरिया के चेतक नाके से तीन लोगों को पकड़ा है। इनके पास ट्रेन के टिकट और विस्फोट के वीडियो मिले हैं।
बताया जा रहा है कि भोपाल से ही ट्रेन करीब डेढ़ घंटे लेट 8:10 पर रवाना हुई थी। इस बीच जनरल कोच की 51 नंबर बर्थ पर किसी ने एक सूटकेस रखा। सुबह 9:30 पर ट्रेन जबड़ी स्टेशन पहुंची और प्लेटफॉर्म छोड़ा ही था कि इसी कोच में ब्लास्ट हुआ। ड्राइवर ने गाड़ी रोकी। लोग भाग ही रहे थे कि तभी दूसरा ब्लास्ट हो गया।
जिन तीन संदिग्धों को एटीएस ने पिपरिया से हिरासत में लिया है। उनके आईएसआई से संबंध खंगाले जा रहे हैं। सूत्रों के मुताबिक इनमें से दो संदिग्ध कानपुर और एक कन्नौज का रहने वाला बताया जा रहा है। लखनऊ में मारे गए आतंकी से भी इनके तार जुड़े हैं।
चार बैगों में था नाइट्रेट, एक में ही विस्फोट
भोपाल-उज्जैन पैसेंजर ब्लास्ट में अमोनियम नाइट्रेट का इस्तेमाल किया गया। इसका इस्तेमाल आतंकी संगठन बड़े विस्फोट के लिए करते हैं। इसे चार संदिग्ध चार अलग-अलग बैग में रखकर ट्रेन में लाए थे। एक ही बैग में लो डेंसिटी का विस्फोट हुआ। मकसद ट्रेन में ही विस्फोट करना था। इंटेलिजेंस के इनपुट के बाद मप्र एटीएस काफी समय से इस पर काम कर रही थी।
दो कोच छोड़कर, रवाना की ट्रेन
हादसे के बाद ट्रेन के पीछे के दो कोच वहीं छोड़ दिए। बाकी ट्रेन को कालापीपल लाया गया। यहां से ट्रेन रद्द कर दी। यात्रियों को दूसरी ट्रेन से उज्जैन पहुंचाया गया।
मुख्यमंत्री ने गंभीर घायलों को 50-50 हजार रुपए देने की घोषणा की है। सामान्य घायलों को 25-25 हजार रुपए दिए जाएंगे।
Ãमैं परिवार के 15 लोगों के साथ शादी में सीहोर गया था। सुबह 8.30 बजे सीहोर रेलवे स्टेशन से ट्रेन में चढ़ा। हम पीछे से पांचवें कोच में थे। 9.35 बजे ट्रेन जबड़ी स्टेशन पहुंची। दो मिनट बाद यहां से रवाना होने लगी। अभी ट्रेन ने पूरी तरह स्टेशन भी नहीं छोड़ा था कि पीछे के कोच से चार युवक चलती ट्रेन से उतरे और भाग गए। लोग कुछ समझ पाते इससे पहले ही पीछे से दूसरे नंबर के कोच से धुआं निकलने लगा। स्टेशन से 250 फीट दूर जाकर ट्रेन रुक गई। सभी कोच से यात्री निकलकर खेतों में भाग रहे थे। मैं भी ट्रेन से उतर गया। तभी कोच के भीतर से तेज धमाके की आवाज आई। मैं कोच की तरफ लपका, जहां से धमाके की आवाज आई थी। कोच के बाहर एक बुजुर्ग घायल हालत में तड़प रहा था। उसके शरीर का आधा हिस्सा खून से लथपथ था। कुछ ही दूर एक बालिका तड़प रही थी, उसके सीने में छेद हो गया था। मैं यह मंजर देख नहीं सका। - जैसा जगदीश पटवा ने भास्कर को बताया
bho_Deva hin_Deva hin_Deva hin_Deva bho_Deva hin_Deva awa_Deva hin_Deva hin_Deva bho_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva